**Atunci**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atunci

...

Te-au răstignit Iisuse-atunci dușmanii

Și nu Iuda Doamne, fost-a trădătorul,

Dușmanii tăi de-atunci n-au fost romanii,

Iar pe Tine Doamne, Te-a trădat poporul!

...

Au avut de-ales atunci cu toții,

Între Tine și tâlharul Barabas,

Ei te-au dat atunci pe Tine morții

Și te-au trimis pe cruce într-un glas!

...

Orbilor cărora le-ai redat vederea,

Ologilor pe care i-ai făcut să meargă,

Lor li s-a dat atunci toată puterea

Să Te salveze, dar n-au știut s-aleagă!

...

În ziua-aceea te-au răstignit cu toții,

Toți cei cărora Tu le făcuseși bine

Ei Te-au pus pe cruce-n rând cu hoții

Și temători apoi, s-au dezis de Tine!

...

Răstignit, cu ultima suflare-a Ta de viață

De-acolo, Tu, dintre tâlhari, pe cruce,

Cu sângele curgând pe trup, pe față,

I-ai iertat pe toți, cu glas blând și dulce!